जनकपुरधाम, १८ वैशाख ः गृहमन्त्री रामबहादुर थापा ‘बादल’ले भारतीय प्रधानमन्त्री नरेन्द्र मोदीको यही वैशाख २८ गते हुने नेपाल भ्रमण धार्मिक र सांस्कृतिक हुने बताएका छन् ।
भारतीय प्रधानमन्त्री मोदीले पूजाअर्चना गर्ने जानकी मन्दिर र नागरिक अभिनन्दन गरिने बाह्र बिगाहाको स्थलगत निरीक्षणपछि आज जनकपुरमा आयोजित पत्रकार सम्मेलनमा गृहमन्त्री बादलले सो जानकारी दिएका हुन् ।
उनले भारतीय प्रधानमन्त्री मोदीले जनकपुरधाम र मुक्तिनाथको भ्रमण गर्ने कार्यक्रम रहेको पनि बताए । गृहमन्त्री बादलले भारतीय प्रधानमन्त्री मोदीको जनकपुरधाम भ्रमणका अवसरमा प्रधानमन्त्री केपी शर्मा ओली जनकपुरधाम आउने कार्यक्रम पनि रहेको जानकारी दिए ।
उनले भारतीय प्रधानमन्त्री मोदीको यस पटकको नेपाल भ्रमणमा राजनीतिक सम्झौताको कुनै कार्यक्रम नरहेको स्पष्ट गरे । गृहमन्त्री बादलले एक प्रश्नको जवाफमा भारतीय प्रधानमन्त्री मोदीको सुरक्षाको जिम्मा राष्ट्रको हो भन्दै उच्च सुरक्षाको व्यवस्था गरिएको छ भने ।
भारतीय प्रधानमन्त्री मोदीको धार्मिक भ्रमणले दुई देशको धार्मिक र सांस्कृतिक सम्बन्ध सुदृढ हुने विश्वास व्यक्त गरे ।
संघीय संसद्को संयुक्त पहिलो ऐतिहासिक बैठकलाई बिहीबार सम्बोधन गर्न संघीय संसदीय भवन वानेश्वरतर्फ राष्ट्रपति विद्यादेवी भण्डारी ।
नेपाल कल्चर एक्सचेन्ज एसोसियसनद्वारा बिहीबार काठमाडौँमा आयोजित सांस्कृतिक आदानप्रदान कार्यक्रममा नृत्य प्रस्तुत गर्दै नेपालका कलाकारहरु ।
समाज, राष्ट्र तथा विश्व समाजको पूर्णविकासमा सहयोग पुर्याउँन र समाजमा सूचना, मनोरञ्जन तथा शिक्षा प्रदान गर्नका लागि अलाइन्स मिडिया प्रा.लि. मार्फत हामीले नेपालको हरित तथा सुन्दर सहर इटहरीबाट रेडियो पूर्वोदय ९०.४ मेगाहर्जको प्रसारण गरेका छौं । वि.सं. २०६९ साल माघ ६ गतेवाट यसको प्रसारण शुरु भएको हो । ५०० वाटको यो रेडियो अत्याधुनकि रेडियो प्रविधिमार्फत संचालन भइरहेको छ । यसमा समाजका प्रतिष्ठित व्यक्ति तथा मिडियाको क्षेत्रमा लामो समयदेखि अनुभव प्राप्त व्यक्तिहरुको संल्गनता रहेको छ । हामीलाई www.purbodayafm.com मार्फत संसारभर सुन्न सकिन्छ